
Nr._____________/________________________________
RAPORT DE SPECIALITATE

Proiect de hotărâre privind stabilirea salariilor de bază pentru funcționarii publici și personalul

contractual din cadrul familiei ocupaționale ,,Administrație” din cadrul Administrației pentru Sănătate și Educație a Municipiului Timișoara
Având în vedere Referatul de aprobare a proiectului de hotărâre privind privind stabilirea salariilor de bază pentru funcționarii publici și personalul contractual care face parte din familia ocupațională «Administrație» din cadrul Administrației pentru Sănătate și Educație a Municipiului  Timișoara 
Prin raportare la prevederile legislative aferente art.11, art.12, art.19 din Legea - cadru nr. 153/2017 privind salarizarea personalului plătit din fonduri publice, potrivit cărora:

        - Articolul 11

(1) Pentru funcţionarii publici si personalul contractual din cadrul familiei ocupaţionale «Administraţie» din aparatul propriu al consiliilor judeţene, primării si consilii locale, din instituţiile si serviciile publice de interes local si judeţean din subordinea acestora, salariile de bază se stabilesc prin hotărâre a consiliului local, a consiliului judeţean sau a Consiliului General al Municipiului Bucuresti, după caz, în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor;

(2) Nomenclatorul funcţiilor necesare desfăsurării activităţilor specifice fiecărei instituţii sau autorităţi a administraţiei publice locale, precum si ierarhia funcţiilor sunt prevăzute în anexa nr. VIII cap. I lit. A pct. III si cap. II lit. A pct. IV; 
(3) Stabilirea salariilor lunare potrivit alin. (1) se realizează de către ordonatorul de credite, cu respectarea prevederilor art. 25;

(4) Nivelul veniturilor salariale se stabileste, în condiţiile prevăzute la alin. (1) si (3), fără a depăsi nivelul indemnizaţiei lunare a funcţiei de viceprimar sau, după caz, a indemnizaţiei lunare a vicepresedintelui consiliului judeţean, sau, după caz, a viceprimarului municipiului Bucuresti, corespunzător nivelului de organizare: comună, oras, municipiu, sectoarele municipiului Bucuresti, primăria generală a municipiului Bucuresti, exclusiv majorările prevăzute la art. 16 alin. (2), cu încadrarea în cheltuielile de personal aprobate în bugetele de venituri si cheltuieli;

(5) Angajarea, promovarea, avansarea în gradaţie a personalului prevăzut la alin. (1) se fac cu respectarea prevederilor prezentei legi, precum si a celorlalte reglementări specifice funcţionarilor publici si personalului contractual.
        - Articolul 12 - Modul de stabilire a salariilor de bază, soldelor de funcţie / salariilor de funcţie, a indemnizaţiilor de încadrare si a indemnizaţiilor lunare.
(1) Salariile de bază, soldele de funcţie/salariile de funcţie, soldele de grad/salariile gradului profesional deţinut, gradaţiile, soldele de comandă/salariile de comandă, indemnizaţiile de încadrare si indemnizaţiile lunare se stabilesc potrivit prevederilor prezentei legi si anexelor nr. I-IX, astfel încât, împreună cu celelalte elemente ale sistemului de salarizare, să se încadreze în fondurile aprobate de la bugetul de stat, bugetul asigurărilor sociale de stat, bugetele locale si bugetele fondurilor speciale pentru cheltuielile de personal, în vederea realizării obiectivelor, programelor si proiectelor stabilite;
(2) Începând cu anul 2023, salariile de bază, soldele de funcţie/salariile de funcţie si indemnizaţiile de încadrare se stabilesc prin înmulţirea coeficienţilor prevăzuţi în anexele nr. I-VIII cu salariul de bază minim brut pe ţară garantat în plată în vigoare.
 - Articolul 19 - Salariul de bază pentru funcţiile de conducere
(1) Salariul de bază pentru funcţiile de conducere se stabileste de către conducătorul instituţiei publice, în raport cu responsabilitatea, complexitatea si impactul deciziilor impuse de atribuţiile corespunzătoare activităţii desfăsurate.

(2) În salariul de bază pentru funcţiile de conducere atât la gradul I, cât si la gradul II, este inclusă gradaţia aferentă transei de vechime în muncă, la nivel maxim.

Prin raportare la următoarele prevederi legale:
- art.38 alin.(3) lit.f) din Legea-cadru nr.153/2017: „începând cu data de 1 ianuarie 2018 se acordă următoarele creșteri salariale indemnizațiile lunare pentru funcțiile de demnitate publică prevăzute în anexa nr. IX se stabilesc pe baza coeficienților și a salariului de bază minim brut pe țară garantat în plată”;

- art.34 alin.(7) din OUG nr.114/2018: „prin derogare de la prevederile art. 38 alin. (3) lit. f) din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare, în anul 2020, începând cu drepturile aferente lunii ianuarie 2020, indemnizațiile lunare pentru funcțiile de demnitate publică și funcțiile asimilate acestora, prevăzute în anexa nr. IX la Legea-cadru nr. 153/2017, cu modificările și completările ulterioare, se mențin la nivelul aferent lunii decembrie 2019”;
-  art.I alin.(2) din OUG nr.226/2020: „prin derogare de la prevederile art. 38 alin. (3) lit. f) din Legea-cadru nr. 153/2017, cu modificările și completările ulterioare, în anul 2021, începând cu drepturile aferente lunii ianuarie, indemnizațiile lunare pentru funcțiile de demnitate publică și funcțiile asimilate acestora, prevăzute în anexa nr. IX la Legea-cadru nr. 153/2017, cu modificările și completările ulterioare, se mențin la nivelul aferent lunii decembrie 2020”;

- art I alin.(2) din OUG nr.130/2021: „prin derogare de la prevederile art. 38 alin. (3) lit. f) din Legea-cadru nr. 153/2017, cu modificările și completările ulterioare, în anul 2022, începând cu data de 1 ianuarie, indemnizațiile lunare pentru funcțiile de demnitate publică și funcțiile asimilate acestora, prevăzute în anexa nr. IX la Legea-cadru nr. 153/2017, cu modificările și completările ulterioare, se mențin la nivelul aferent lunii decembrie 2021”.
În urma analizării proiectului de hotărâre, facem următoarele precizări:
              - Modalitatea de stabilire a salariilor de bază propusă respectă prevederile legale incidente enunțate mai sus și recomandările Comisiei pentru aplicarea unitară a prevederilor legale aplicabile în activitatea Curții de Conturi;

                Având în vedere prevederile legale expuse în prezentul raport, apreciem că proiectul de hotărâre privind stabilirea salariilor de bază pentru pentru funcționarii publici și personalul contractual din cadrul familiei ocupaționale ,,Administrație” din cadrul Administrației pentru Sănătate și Educație a Municipiului Timișoara, îndeplinește condițiile pentru a fi supus dezbaterii și aprobarii plenului Consiliului Local al Municipiului Timișoara, urmâd să fie aplicat începând cu data de 01.12.2022.

